《题损翁壁间幻翁兰竹》
清代·书諴

大石横卧如睡羊。小石侧立如惊獐。数笔都梁倚苍筤。

遂觉肃肃风盈堂。老人宴坐背负墙。寄情岩谷恣徜徉。

虎豹远迹蛟龙藏。神恬气和邀百祥。我来读画喜欲狂。

色声香味诸窍张。即事愿翁寿一觞。醉后同寻幻有庄。

生平不佩紫罗囊。芝兰玉树非所望。但乞烟梢万丈长。

著我与翁饮其傍。欢呼大笑乐未央。

作者简介：清宗室，字实之，一字季和，又字子玉，号樗仙。辅国将军长恒子。袭封奉国将军。画梅得天趣。年四十，托疾去官，自辟隙地，从事习劳以为乐。